CELEX: 32001R0354
Language: el
Date: 2001-02-22 00:00:00
Title: Κανονισμός (ΕΚ) αριθ. 354/2001 της Επιτροπής, της 22ας Φεβρουαρίου 2001, για την παρέκκλιση, για την περίοδο εμπορίας 2000/01, από το άρθρο 8 παράγραφος 1 του κανονισμού (ΕΟΚ) αριθ. 1164/89 για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη

Avis juridique important

|

32001R0354

Κανονισμός (ΕΚ) αριθ. 354/2001 της Επιτροπής, της 22ας Φεβρουαρίου 2001, για την παρέκκλιση, για την περίοδο εμπορίας 2000/01, από το άρθρο 8 παράγραφος 1 του κανονισμού (ΕΟΚ) αριθ. 1164/89 για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη  

Επίσημη Εφημερίδα αριθ. L 053 της 23/02/2001 σ. 0004 - 0004

Κανονισμός (ΕΚ) αριθ. 354/2001 της Επιτροπήςτης 22ας Φεβρουαρίου 2001για την παρέκκλιση, για την περίοδο εμπορίας 2000/01, από το άρθρο 8 παράγραφος 1 του κανονισμού (ΕΟΚ) αριθ. 1164/89 για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λίνου και της κάνναβης(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 4 παράγραφος 5,Εκτιμώντας τα ακόλουθα:(1) Για τη χορήγηση της ενίσχυσης για το λίνο και την κάνναβη, που προβλέπεται στο άρθρο 4 του κανονισμού (ΕΟΚ) αριθ. 1308/70, το άρθρο 8 παράγραφος 1 του κανονισμού (ΕΟΚ) αριθ. 1164/89 της Επιτροπής, της 28ης Απριλίου 1989, για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη(3), όπως τροποποιήθηκε τελευταία από τον κανονισμό (ΕΚ) αριθ. 1313/2000(4), προβλέπει μια προθεσμία υποβολής των αιτήσεων ενίσχυσης για το λίνο και την κάνναβη. Κατά τη διάρκεια της περιόδου εμπορίας 2000/01, εξαιρετικές κλιματικές συνθήκες καθυστέρησαν τη συγκομιδή σε πολυάριθμες περιοχές. Για να ληφθεί υπόψη αυτή η ιδιαίτερη κατάσταση, πρέπει να παραταθεί η προθεσμία υποβολής των αιτήσεων ενίσχυσης για τη συγκομιδή της περιόδου εμπορίας 2000/01.(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λίνου και κάνναβης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατά παρέκκλιση του άρθρου 8 παράγραφος 1 του κανονισμού (ΕΟΚ) αριθ. 1164/89, για την περίοδο εμπορίας 2000/01, τα κράτη μέλη μπορούν να επιτρέψουν στους παραγωγούς λίνου ή/και κάνναβης να υποβάλλουν, το αργότερο στις 30 Απριλίου 2001, την αίτηση ενίσχυσης σχετικά με τις εκτάσεις στις οποίες λόγω εξαιρετικών κλιματικών συνθηκών δεν ήταν εφικτή η συγκομιδή πριν από τις 30 Νοεμβρίου 2000 για το λίνο και τις 31 Δεκεμβρίου 2000 για την κάνναβη.Τα κράτη μέλη καθιερώνουν ένα σύστημα ελέγχου προκειμένου να διαπιστώσουν ότι η καθυστέρηση της συγκομιδής οφείλεται αποκλειστικά στις εξαιρετικές συνθήκες που προαναφέρθηκαν και ενημερώνουν την Επιτροπή σχετικά με τα μέτρα που έλαβε.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Αυγούστου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 22 Φεβρουαρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 146 της 4.7.1970, σ. 1.(2) ΕΕ L 328 της 23.12.2000, σ. 2.(3) ΕΕ L 121 της 29.4.1989, σ. 4.(4) ΕΕ L 148 της 22.6.2000, σ. 34.